钦定古今图书集成/明伦汇编/官常典/第384卷 > 明
## 钦定古今图书集成/明伦汇编/官常典/第384卷 > 明

### 太祖洪武三年置中都留守司

按《明会典》：“洪武初，置中都留守司。正留守，秩正二品；
副留守，正三品；指挥同知，从三品。　旧例中都留守
司正副留守，于皇亲勋旧及在京武臣内推举，今不
行。”

按：《明一统志》：“中都，古涂山氏之国，太祖皇帝龙兴之
地。洪武三年，建为中都，遂设留守司于此。”

### 成祖永乐十八年以应天府为南京其府尹府丞等官如旧制又置留守五卫千户所

按《明大政记》：“十八年十二月诏改京师为南京。
按《明会典》”：“应天府，国初改集庆路为应天府，设知府、
同知、通判及经历、知事、照磨等官，后添设治中、推官。
洪武三年升正三品衙门，赐银印。改知府为府尹，同
知为府丞。二十七年添设检校。”本府官职专亲民之
事，惟以京府事重，故品秩体貌视在外诸府特异云。
凡本“府每岁祭历代忠臣，府尹不具祭服，用便服行
礼。”

凡本府乡试、永乐以后不进题

凡本府行迎春行礼毕。其春牛春花等物。永乐后俱
进太庙。内官收送至京

凡南京外罗城、旧例俱南京工部修理。景泰六年奏
准、行本府属县、暂拨人夫、相兼应用。成化九年奏准、
自驯象门起八门、属本府修理。沧波门起八门、属工
部修理。又令镇江宁国二府、及广德州、每年各出银
六十两、送本府收贮、以备修理之用

凡太仆寺官岁终比较马匹。成化十四年奏准、府尹
府丞、许纳米赎罪

凡南京户兵工三部官银、俱寄收本府永丰库。成化
十八年、设大使一员。佥拨库子十名

国初，置都镇抚司，总领禁卫。后又以亲军诸卫分番
守卫，而改都镇抚司为“留守五卫。每卫设指挥五员
关领，内府铜符，日轮二员点闸，守卫官军，夜亦如之。”
南京留守左卫通济门千户所

〈注〉旧有吏目一员。嘉靖三十七年革，并入聚宝门千户所兼管。

留守左卫聚宝门千户所。

〈注〉旧有吏目一员，万历九年革。

留守右卫石城，户千所。

〈注〉旧有吏目一员，万历九年革。

留守中卫金川门千户所。

〈注〉旧有吏目一员，万历九年革。

留守前卫上方、高桥门千户所。

〈注〉旧有吏目一员，万历九年革。

留守后卫观音佛宁门千户所。

〈注〉旧有吏目一员，万历九年革。

### 世宗嘉靖十八年置兴都留守司

按《明会典》：“嘉靖十八年，增置兴都留守司。正留守正
二品，副留守正三品；指挥同知从三品。”

按：《明一统志》：“兴都，旧安陆州，世宗肃皇帝龙飞于此。
嘉靖十八年，升承天府，建为兴都，设留守司，如凤阳
中都故事。”

### 皇清

《大清会典》、奉天府俱汉缺

正官

府尹一员　，府丞一员　，治中一员　，通判一员　。旧有推官一员。康熙六年裁。

首领官

经历一员

所属衙门

承德县　知县一员　，典史一员　。其馀县分

在外者见《户部》“州县” 项下。

儒学　教授一员　，训导一员。

医学　正科一员

国初建置

盛京设辽阳府。顺治十四年改为奉天府，设府尹。

康熙三年，增设府丞、治中、通判等官，品秩与顺天府同。

凡每年恭遇

《皇上万寿》。

太皇太后圣诞。

皇太后圣诞。

中宫《千秋》

皇太子千秋及元旦冬至令节、本府官朝服齐集。

笃恭殿行礼。恭进《庆贺表笺》

凡每月逢五日期、本府官朝服赴

笃恭殿前齐集

凡

陵寝四季大祭、本府官朝服随班行礼

凡每月朔望

陵寝供献。府尹朝服赴

陵前排班。

凡每年二八月、上丁日、致祭

文庙府尹率各官照例行礼

凡每年立春先一日、府尹率各官迎春于东郊。凡遇乡试、府丞造应试生员名册、移咨顺天府考试

凡奉锦二府属文武生童、俱由府丞考取。